## Odluka o kriterijima i načinu raspodjele radnih dozvola prema kriterijima sporazuma o zapošljavanju radnika tvrtki, sa sjedištem u Republici Hrvatskoj, u SR Njemačkoj na temelju ugovora o izvođenju radova

### NN 84/2000 (30.8.2000.), Odluka o kriterijima i načinu raspodjele radnih dozvola prema kriterijima sporazuma o zapošljavanju radnika tvrtki, sa sjedištem u Republici Hrvatskoj, u SR Njemačkoj na temelju ugovora o izvođenju radova

# VLADA REPUBLIKE HRVATSKE

1739

Na teme­lju članka 30. stavka 2. Zakona o Vladi Republike Hrvatske (»Narodne novine«, br. 101/98 i
15/2000), Vlada Re­pub­like Hrvatske je na sjednici održanoj 24. kolovoza 2000. godine donijela

## ODLUKU

### O KRITERIJIMA I NAČINU RASPODJELE RADNIH DOZVOLA PREMA KRITERIJIMA SPORAZUMA O ZAPOŠLJAVANJU RADNIKA TVRTKI, SA SJEDIŠTEM U REPUBLICI HRVATSKOJ, U SR NJEMAČKOJ NA TEMELJU UGOVORA O IZVOĐENJU RADOVA

I.

Komisija Vlade Republike Hrvatske za raspodjelu radnih dozvola prema kriterijima sporazuma o zapoš­ljava­nju
radnika tvrt­ki, sa sjedištem u Republici Hrvatskoj, u SR Njemačkoj na teme­lju ugovora o izvođe­nju radova (u da­lj­njem tekstu: Komisija), dužna je voditi računa o strate­giji gospodarskog razvitka i tekućoj
gospodarskoj politici Vlade Republike Hrvatske i, s tim u vezi, o potrebama gospodarstva i sta­nju na tržištu rada, kako se ne bi dovelo u pita­nje obav­lja­nje gospodarskih djelatnosti u pojedinim gospodarskim
granama od interesa za Republiku Hrvatsku, zbog neusklađenosti ponude i potraž­nje za radnom snagom na tržištu rada u Republici Hrvatskoj.

II.

Komisija raspodje­ljuje godiš­nji kontingent radnih dozvola na teme­lju
natječaja. Komisija objav­ljuje natječaj za dodjelu kontingenta radnih dozvola u »Narodnim novinama«.

III.

Komisija će tvrtkama koje imaju namjeru izvoditi radove u SR Njemačkoj
izvršiti redovitu raspodjelu kontingenta radnih dozvola vodeći računa o dokazima koji se obvezatno zahtijevaju natječajem, i to o:

– izvodu iz sudskog re­gistra tvrtke ili ovjerene fotokopije;

– broju zaposlenih na neodređeno vrijeme u tvrtki na dan podnoše­nja zahtjeva (dokaz: potvrda kadrovske
službe);

– izvješću o računu dobitaka i gubitaka za razdob­lje 1. siječ­nja do 31. prosinca prethodne godine, te
bilance na dan 31. prosinca iste;

– bonitetu tvrtke, od Zavoda za platni promet;

– dokazu o postignutim poslovnim rezultatima u Hrvatskoj iz djelatnosti za koju se tvrtki dodje­ljuje
kontingent radnih dozvola (referenc liste);

– dokazu o zak­ljučenom poslu o izvođe­nju radova u SR Njemačkoj (predugovor).

IV.

Komisija će tvrtkama koje izvode radove u SR Njemačkoj izvršiti redovitu raspodjelu kontingenta radnih
dozvola vodeći računa o dokazima koji se obvezatno zahtijevaju natječajem, i to o:

– realizaciji iskazanoj u bilanci za prethodnu poslovnu godinu, predano financijskim organima SR Njemačke;

– postotku iskorištenosti dodije­ljenoga kontingenta radnih dozvola u proteklom obračunskom razdob­lju i
postignutim pos­lov­nim rezultatima za navedeno razdob­lje;

– transferu deviza (i dobiti) u Republiku Hrvatsku;

– urednom poslova­nju u SR Njemačkoj i u Republici Hrvat­skoj (dokaz o podmirenim porezima i doprinosima).

Tvrtke koje izvode radove u SR Njemačkoj dužne su, suk­lad­no njemačkim propisima, uredno voditi poslovne
k­njige i drugu propisanu dokumentaciju, te poštivati propise i dobre poslovne običaje.

V.

Komisija dodje­ljuje kontingent radnih dozvola jednom godiš­­nje za obračunsko razdob­lje od 1. listopada
tekuće do 30. rujna iduće godine.

Jednom dodije­ljeni kontingent radnih dozvola podliježe promjeni na teme­lju postotka iskorištenosti dodije­ljenog
kontingenta u tekućem obračunskom razdob­lju.

Broj radnih dozvola koji se dodje­ljuje tvrtki ovisan je o veličini tvrtke i broju proizvodnih djelatnika u
tvrtki iz djelatnosti za koju se dodje­ljuje kontingent.

Komisija je dužna oduzeti kontingent radnih dozvola tvrtkama koje ustupe dodije­ljeni kontingent radnih
dozvola drugoj tvrt­ki.

VI.

Redovitu godiš­nju raspodjelu, odnosno potvrdu korište­nja već dodije­ljenog kontingenta radnih dozvola
na teme­lju obavijesti nadležnih tijela u SR Njemačkoj o veličini kontingenta, Komisija je dužna obaviti u rujnu tekuće godine za naredno obračunsko razdob­lje, i to od 1. listopada tekuće od 30. rujna iduće
godine.

VII.

Komisija donosi Poslovnik o svom radu.

Komisija može u svom radu pribav­ljati odgovarajuća miš­lje­nja od
udruga poslodavaca i sindikata, Hrvatske gospodarske komore, Hrvatske obrtničke komore, Zavoda za platni promet, banaka i dr.

VIII.

Komisija prati iskorište­nje dodije­ljenog broja radnih dozvola tvrtkama putem ovjerenih ugovora u
Ministarstvu rada i socijalne skrbi u Zagrebu.

IX.

Komisija je dužna tvrtki koja ne poštuje propise ­njemačke strane oduzeti kontingent radnih dozvola.

X.

Nadzor nad radom hrvatskih tvrtki i primjenom propisa o izvođe­nju radova u inozemstvu obav­lja Ministarstvo
rada i socijalne skrbi.

XI.

Ovom Odlukom stav­lja se izvan snage Odluke o kriterijima i načinu raspodjele kontingenta radnih dozvola za
SR Njemačku (»Narodne novine«, broj 96/94).

XII.

Ova Odluka stupa na snagu danom objave u »Narodnim novinama«, a primje­njuje se od 1. rujna 2000. godine.

Klasa: 101-03/00-01/01
Urbroj: 5030104-00-1
Zagreb, 24. kolovoza 2000.

Potpredsjednik,
zamjenik predsjednika **dr. sc. Goran Granić,** v. r.

Odluka, NN 84/2000-1739